CELEX: 62018CA0664
Language: mt
Date: 2021-03-04 00:00:00
Title: Kawża C-664/18: Sentenza tal-Qorti tal-Ġustizzja (Is-Seba’ Awla) tal-4 ta’ Marzu 2021 – Il-Kummissjoni Ewropea vs Ir-Renju Unit tal-Gran Brittanja u l-Irlanda ta’ Fuq (Nuqqas ta’ Stat li jwettaq obbligu – Ambjent – Direttiva 2008/50/KE – Kwalità tal-arja tal-ambjent – Artikolu 13(1) u Anness XI – Qbiż sistematiku u persistenti tal-valuri limiti għad-dijossidu tan-nitroġenu (NOs) f’ċerti żoni tar-Renju Unit – Artikolu 23(1) – Anness XV – Perijodu ta’ qbiż “l-iqsar possibbli” – Miżuri xierqa)

3.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 163/2
            
         
      Sentenza tal-Qorti tal-Ġustizzja (Is-Seba’ Awla) tal-4 ta’ Marzu 2021 – Il-Kummissjoni Ewropea vs Ir-Renju Unit tal-Gran Brittanja u l-Irlanda ta’ Fuq
      (Kawża C-664/18) (1)
      
      (Nuqqas ta’ Stat li jwettaq obbligu - Ambjent - Direttiva 2008/50/KE - Kwalità tal-arja tal-ambjent - Artikolu 13(1) u Anness XI - Qbiż sistematiku u persistenti tal-valuri limiti għad-dijossidu tan-nitroġenu (NOs) f’ċerti żoni tar-Renju Unit - Artikolu 23(1) - Anness XV - Perijodu ta’ qbiż “l-iqsar possibbli” - Miżuri xierqa)
      (2021/C 163/02)
      Lingwa tal-kawża: l-Ingliż
      
         Partijiet
      
      
         Rikorrenti: Il-Kummissjoni Ewropea (rappreżentanti: inizjalment minn J. Norris u K. Petersen, sussegwentement minn E. Manhaeve u J. Norris, aġenti)
      
         Konvenut: Ir-Renju Unit tal-Gran Brittanja u l-Irlanda ta’ Fuq (rappreżentanti: F. Shibli, aġent, assistit minn J. Morrison, Barrister)
      
         Intervenjenti insostenn tal-konvenut: Ir-Repubblika Federali tal-Ġermanja (rappreżentanti: inizjalment minn T. Henze u S. Eisenberg, sussegwentement minn J. Möller u S. Eisenberg, aġenti, assistiti minn U. Karpenstein, F. Fellenberg u K. Dingemann, Rechtsanwälte)
      
         Dispożittiv
      
      
                  1)
               
               
                  Ir-Renju Unit tal-Gran Brittanja u l-Irlanda ta’ Fuq,
                  billi qabeż b’mod sistematiku u persistenti f’sittax-il żona tar-Renju Unit il-valur limitu annwali stabbilit għad-dijossidu tan-nitroġenu (NO2), jiġifieri fiż-żoni UK0001 (żona urbana ta’ Greater London); UK0002 (żona urbana tal-West Midlands); UK0003 (żona urbana ta’ Greater Manchester); UK0004 (żona urbana tal-West Yorkshire); UK0013 (żona urbana ta’ Teesside); UK0014 (The Potteries); UK0018 (Kingston upon Hull); UK0019 (żona urbana ta’ Southampton); UK0024 (żona urbana ta’ Glasgow); UK0029 (Eastern); UK0031 (South East); UK0032 (East Midlands); UK0033 (North West & Merseyside); UK0034 (Yorkshire & Humberside); UK0035 (West Midlands), u UK0036 (North East), kif ukoll il-valur limitu orarju stabbilit għan-NO2 fiż-żona UK0001 (żona urbana ta’ Greater London), mill-1 ta’ Jannar 2010, sas-sena 2017 inkluż, naqas milli jwettaq l-obbligi tiegħu taħt id-dispożizzjonijiet moqrija flimkien tal-Artikolu 13(1) u tal-Anness XI tad-Direttiva 2008/50/KE tal-Parlament Ewropew u tal-Kunsill tal-21 ta’ Mejju 2008 dwar il-kwalità ta’ l-arja fl-ambjent u arja iktar nadifa għall-Ewropa,
                  u
                  billi ma adottax, mill-11 ta’ Ġunju 2010, il-miżuri xierqa sabiex jiggarantixxi l-osservanza tal-valuri limiti stabbiliti għan-NO2 f’dawn iż-żoni kollha, naqas milli jwettaq l-obbligi tiegħu taħt it-tieni subparagrafu tal-Artikolu 23(1) ta’ din id-direttiva, li jiggarantixxi li l-perijodu ta’ qbiż ikun l-iqsar possibbli.
               
            
                  2)
               
               
                  Ir-Renju Unit tal-Gran Brittanja u l-Irlanda ta’ Fuq huwa kkundannat ibati, minbarra l-ispejjeż tiegħu, dawk tal-Kummissjoni Ewropea.
               
            
                  3)
               
               
                  Ir-Repubblika Federali tal-Ġermanja għandha tbati l-ispejjeż tagħha.
               
            
         (1)  ĠU C 445, 10.12.2018.